סאג'ור

סאג'ור (בערבית: ساجور) היא מועצה מקומית במחוז הצפון בישראל, צפונית-מערבית לכפר ראמה. היא הוכרזה כמועצה מקומית בשנת 1992. כל תושבי המקום משתייכים לעדה הדרוזית. היישוב קרוי שם עיר קדומה בשם "שזור" אשר ככל הנראה התקיימה באזור בתקופת המשנה, ובה חי התנא רבי שמעון שזורי, שהקבר המיוחס לו מצוי בתחומי היישוב. על שם העיר הקדומה, הוקם בסמוך לסאג'ור המושב שזור. לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים בסאג'ור 4,354 תושבים, מתוכם 4,347 תושבי ישראל (מקום 235 בדירוג רשויות מקומיות בישראל). שינוי בגודל האוכלוסייה ‎+0.7% בשנה‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ד (2023-‏2024) היה 83.9%. השכר החודשי הממוצע של שכיר במשך שנת 2023 היה 9,842 ש"ח (ממוצע ארצי: 12,593 ש"ח). היסטוריה באוקטובר 1959 נחנך כביש גישה לסאג'ור. גאוגרפיה במקום נמצאים מספר קברי צדיקים נוספים, ביניהם קברים המיוחסים לרבי ישמעאל בן אלישע כהן גדול ולרבי שמעון בן אלעזר. לקבר של רבי ישמעאל מיוחסים סיפורי ניסים מתושבי המקום, שאף משתתפים בהילולה שלו, הנחגגת בכ"ה סיוון בכל שנה. בשנת 2012, ראש המועצה השתתף בחגיגות. קישורים חיצוניים אתר האינטרנט הרשמי של סאג'ור פרופיל סאג'ור נכון לשנת 2023 באתר הלמ"ס דו"ח על ממצאים ארכאולוגיים בסאג'ור (באנגלית) הערות שוליים